להרלאן היו כמה אחים בוגרים ממנו, כולל רוברט ג'יימס הרלאן, אחיו למחצה, שהיה בן תערובת, נולד ב-1816 כעבד וגודל על ידי אביו כבן בית וחונך על ידי ריצ'רד וג'יימס הרלאן, שניים מאחיו הבוגרים של ג'ון מרשל הרלאן. רוברט היה לאדם מצליח, התעשר בבהלה לזהב בקליפורניה ולאחר מכן חזר לסינסינטי, אוהיו והתיישב בה. הוא נותר בקשרים עם בני משפחת הרלאן, וככל הנראה קשר זה השפיע לימים על ג'ון מרשל הרלאן, שטען לשוויון זכויות על פי החוק בפסק דין פלסי נגד פרגוסון.